ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 3761/92 ΤΟΥ ΣΥΜΒΟΥΛΙΟΥ

της 21ης Δεκεμβρίου 1992

που αναπροσαρμόζει, από την 1η Ιουλίου 1992, τις αποδοχές και τις συντάξεις των υπαλλήλων και του λοιπού προσωπικού των Ευρωπαϊκών Κοινοτήτων, καθώς και τους διορθωτικούς συντελεστές που εφαρμόζονται σ' αυτές τις αποδοχές και συντάξεις

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συβμουλίου και ενιαίας Επιτροπής των Ευρωπαϊκών Κοινοτήτων,

το πρωτόκολλο για τα προνόμια και τις ασυλίες των Ευρωπαϊκών Κοινοτήτων, και ιδίως το άρθρο 13,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία με τον κανονισμό (ΕΟΚ, Ευρατόμ, ΕΚΑΧ) αριθ. 571/92 (2), και ιδίως τα άρθρα 63, 64, 65, 65α και 82 του παραρτήματος XΙ του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,

την πρόταση της Επιτροπής,

Εκτιμώντας ότι, μετά από εξέταση των αποδοχών των υπαλλήλων και του λοιπού προσωπικού που πραγματοποιήθηκε με βάση τη σχετική έκθεση της Επιτροπής, εκρίθη ενδεδειγμένη η αναπροσαρμογή των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων στα πλαίσια της ετήσιας εξέτασης για το 1992,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιουλίου 1992:

α) στο άρθρο 66 του κανονισμού υπηρεσιακής κατάστασης, ο πίνακας των βασικών μηνιαίων αποδοχών αντικαθίσταται από τον ακόλουθο πίνακα:

>ΘΕΣΗ ΠΗΝΑΚΑ>

β) - στο άρθρο 1 παράγραφος 1 του παραρτήματος VII του κανονισμού υπηρεσιακής κατάστασης, το ποσό των 5 937 βελγικών φράγκων αντικαθίσταται από το ποσό των 6 180 βελγικών φράγκων,

- στο άρθρο 2 παράγραφος 1 του παραρτήματος VII του κανονισμού υπηρεσιακής κατάστασης, το ποσό των 7 646 βελγικών φράγκων αντικαθίσταται από το ποσό των 7 959 βελγικών φράγκων,

- στο άρθρο 69 δεύτερη φράση του κανονισμού υπηρεσιακής κατάστασης και στο άρθρο 4 πράγραφος 1 δεύτερο εδάφιο του παραρτήματος VII, το ποσό των 13 659 βελγικών φράγκων αντικαθίσταται από το ποσό των 14 219 βελγικών φράγκων,

- στο άρθρο 3 πρώτο εδάφιο του παραρτήματος VII του κανονισμού υπηρεσιακής κατάστασης, το ποσό των 6 833 βελγικών φράγκων αντικαθίσταται από το ποσό των 7 113 βελγικών φράγκων.

Άρθρο 2

Από την 1η Ιουλίου 1992, ο πίνακας των βασικών μηνιαίων αποδοχών στο άρθρο 63 του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων αντικαθίσταται από τον ακόλουθο πίνακα: > ΘΕΣΗ ΠΗΝΑΚΑ>

Άρθρο 3

Από την 1η Ιουλίου 1992, το ποσό της κατ' αποκοπήν αποζημίωσης που αναφέρεται στο άρθρο 4α του παραρτήματος VΙΙ του κανονισμού υπηρεσιακής κατάστασης καθορίζεται σε:

- 3 710 βελγικά φραγκα μηνιαίως για τους υπαλλήλους των βαθμών C 4 και C 5,

- 5 687 βελγικά φραγκα μηνιαίως για τους υπαλλήλους των βαθμών C 1, C 2 και C 3.

Άρθρο 4

Οι συντάξεις που χορηγούνται την 1η Ιουλίου 1992 υπολογίζονται από την ημερομηνία αυτή με βάση τον πίνακα των μηνιαίων αποδοχών που αναφέρονται στο άρθρο 1 στοιχείο α).

Άρθρο 5

Από την 1η Ιουλίου 1992, η ημερομηνία «1η Ιουλίου 1991» που αναφέτεται στο άρθρο 63 δεύτερο εδάφιο του κανονισμού υπηρεσιακής κατάστασης αντικαθίσταται από την ημερομηνία «1η Ιουλίου 1992».

Άρθρο 6

1. Από τις 16 Μαΐου 1992, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν στις χώρες ή μέρη που αναφέρονται κατωτέρω διαμορφώνονται ως εξής:

Ελλάδα 93,7

Ιταλία (εκτός Βαρέζε) 120,1

Βαρέζε 112,0

Κάτω Χώρες 105,4

Πορτογαλία 95,2

Ηνωμένο Βασίλειο (εκτός Κούλαμ) 126,7

2. Από την 1η Ιουλίου 1992, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε μία από τις χώρες ή μέρη που αναφέρονται κατωτέρω διαμορφώνονται ως εξής:

Βέλγιο 100,0

Δανία 121,1

Γερμανία (εκτός Βερολίνου και Μονάχου) 96,1 (*)

Βερολίνο 107,1

Μόναχο 106,0

Ελλάδα 81,0

Ισπανία 107,7

Γαλλία 114,5

Ιρλανδία 97,8

Ιταλία (εκτός Βαρέζε) 113,4

Βαρέζε 105,8

Λουξεμβούργο 100,0

Κάτω Χώρες 101,1

Πορτογαλία 95,5

Ηνωμένο Βασίλειο (εκτός Κούλαμ) 120,4

Κουλάμ 102,9

(*) Με την επιφύλαξη των αποφάσεων που καλείται να λάβει το Συμβούλιο μετά την πρόταση της Επιτροπής της 10ης Σεπτεμβρίου 1991 [SEC (91) 1612 τελικό].

3. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης. Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 (1) εξακολουθούν να εφαρμόζονται.

Άρθρο 7

Από την 1η Ιουλίου 1992, ο πίνακας που περιλαμβάνεται στο άρθρο 10 παράγραφος 1 του παραρτήματος VII του κανονισμού υπηρεσιακής κατάστασης αντικαθίσταται από τον ακόλουθο πίνακα: >ΘΕΣΗ ΠΗΝΑΚΑ>

Άρθρο 8

Από την 1η Ιουλίου 1992, οι αποζημιώσεις για συνεχή ή εκ περιτροπής υπηρεσία που προβλέπονται στο άρθρο 1 του κανονισμού (ΕΚΑΧ, ΕΟΚ, Ευρατόμ) αριθ. 300/76 (1) καθορίζονται σε 10 752, 16 228, 17 743 και 24 191 βελγικά φράγκα.

Άρθρο 9

Από την 1η Ιουλίου 1992, τα ποσά που αναφέρονται στο άρθρο 4 του κανονισμού (ΕΟΚ, ΕΚΑΧ, Ευρατόμ) αριθ. 260/68 (2) πολλαπλασιάζονται με ένα συντελεστή ίσο με 3,847570.

Άρθρο 10

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1992. Για το Συμβούλιο

Ο Πρόεδρος

D. HURD